open-index/open-wikipedia-markdown huggingface dataset:
น้ำประปา

thumb|right|น้ำก๊อก 

**น้ำประปา** หรือ **น้ำก๊อก** หมายถึง น้ำที่จ่ายผ่านก๊อกน้ำ วาล์วจ่ายน้ำ ในหลายประเทศ น้ำประปามักจะมีคุณภาพเทียบเท่าน้ำดื่ม น้ำประปามักใช้สำหรับการดื่ม ทำอาหาร ซักผ้า และล้างห้องน้ำ น้ำประปาในร่มกระจายผ่าน "ระบบประปาภายในอาคาร" ซึ่งมีมาตั้งแต่สมัยโบราณ แต่มีให้คนเพียงไม่กี่คนจนถึงช่วงครึ่งหลังของคริสต์ศตวรรษที่ 19 เมื่อเริ่มแพร่หลายในประเทศที่พัฒนาแล้วในปัจจุบัน น้ำประปากลายเป็นเรื่องปกติในหลายภูมิภาคในช่วงศตวรรษที่ 20 และปัจจุบันส่วนใหญ่ยังขาดในหมู่คนยากจน โดยเฉพาะอย่างยิ่งในประเทศกำลังพัฒนา

หน่วยงานของรัฐมักเป็นผู้ควบคุมคุณภาพของน้ำประปา วิธีการทำน้ำให้บริสุทธิ์ภายในครัวเรือน เช่นการกรองน้ำ การต้ม หรือการกลั่น สามารถใช้ในการบำบัดการปนเปื้อนของจุลินทรีย์ในน้ำประปาเพื่อปรับปรุงความสามารถในการดื่ม การประยุกต์ใช้เทคโนโลยี (เช่น โรงบำบัดน้ำเสีย) ที่เกี่ยวข้องกับการจัดหาน้ำสะอาดให้กับบ้านเรือน ภาคธุรกิจ และอาคารสาธารณะ เป็นสาขาย่อยที่สำคัญของวิศวกรรมสุขาภิบาล

## การก่อกำเนิดประปาในประเทศไทย

เมื่อพระบาทสมเด็จพระจุลจอมเกล้าเจ้าอยู่หัว เสด็จประพาสยุโรป 2 ครั้ง มีพระราชดำริว่า กรุงเทพฯ น่าจะมีน้ำสะอาดสำหรับดื่มและใช้ เมื่อวันที่ 16 พฤศจิกายน 2440 จึงทรงพระกรุณาโปรดเกล้าฯ ให้ตราพระราชกำหนดสุขาภิบาลขึ้น และจัดตั้งกรมสุขาภิบาลด้วย และได้ว่าจ้างช่างผู้ชำนาญการประปาจากฝรั่งเศส ชื่อ **นายเดอลาม โฮเตียร์** และ **นายแวนเดอไฮเด** มาวางแผนการผลิตน้ำประปาซึ่งเขาได้เสนอความคิดหลายแนวทาง เช่น ควรนำน้ำดิบจากแม่น้ำเจ้าพระยามาทำน้ำประปา เพราะสะดวกและไม่ต้องลงทุนมาก ความคิดของทั้งสองคนนี้มีข้อขัดแย้งกันหลายอย่าง ต้องพิจารณากันกลายครั้ง ในที่สุด กระทรวงเกษตราธิการ ที่มีหน้าที่จัดการทดน้ำเพื่อการเพาะปลูก ก็เห็นชอบให้แมื่อน้ำจากแม่น้ำมาผลิต มีการผลิตน้ำสะอาดขึ้นแล้ว ได้โปรดเกล้าฯ ให้เรียก Water Supply ว่า “ ปรฺปา “ จากคำภาษาสันสกฤต (หรือ ปฺปา ในภาษาบาลี)

ประวัติของการบัญญัติศัพท์คำว่า การประปา นั้น จริง ๆ เคยจำ พระนามผู้บัญญัติได้ แต่นึกไม่ออก สับสนอยู่ว่าเป็นพระองค์ในสองพระองค์(นี่คือข้อเสียของคนแก่ อะไรที่คิดว่าจำได้ แล้วดันไม่จดเอาไว้ พอถึงเวลาจะใช้ดันนึกไม่ออก) ได้พยายามค้นคว้าต่อตามที่สัญญาไว้ก้หาไม่เจอ พบแค่ว่าในยุคแรกก่อนที่จะบัญญัติคำว่าประปาขึ้นใช้ มีการใช้คำอยู ๒ คำ คือ

การหาน้ำบริโภค (วอเตอร์เวิร์ค) กับ การหาน้ำใช้ (วอร์เตอร์สับไปล(weter supply)) และค้นพบข้อความที่เกี่ยวข้องจาก "รายงานการประปาสำหรับกรุงเทพมหานคร ของเจ้าพระยายมราช กราบบังคมทูล พระกรุณา" กับอีกแห่งหนึ่ง ใน "ประกาศการสร้างประปา" ข้อความตรงกันว่า

" กิจการอย่างนี้ ทรงพระกรุณาโปรดเกล้าฯ ให้เรียกตามภาษาสันสกฤต เพื่อให้เป็นคำสั้นว่า "การประปา"

น้ำประปามี การเติม สารเคมี ที่เรียกว่า คลอรีน เพื่อฆ่า เชื้อโรค น้ำประปาสามารถนำมาอุปโภค บริโภคได้

## อ้างอิง

หมวดหมู่:น้ำ
หมวดหมู่:โครงสร้างพื้นฐานระบบประปา
อำเภอแม่วงก์

**แม่วงก์** เป็นอำเภอหนึ่งในจังหวัดนครสวรรค์ 

## ที่ตั้งและอาณาเขต
อำเภอแม่วงก์มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับอำเภอปางศิลาทองและอำเภอขาณุวรลักษบุรี (จังหวัดกำแพงเพชร)
* **ทิศตะวันออก** ติดต่อกับอำเภอลาดยาว 
* **ทิศใต้** ติดต่อกับอำเภอชุมตาบง อำเภอแม่เปิน รวมทั้งอำเภอลานสักและอำเภอบ้านไร่ (จังหวัดอุทัยธานี)
* **ทิศตะวันตก** ติดต่อกับอำเภออุ้มผาง (จังหวัดตาก)

## ประวัติ

คำว่า "แม่วงก์" เป็นชื่อของลำน้ำแห่งหนึ่งในอุทยานแห่งชาติแม่วงก์-แม่เปิน ซึ่งเป็นลำน้ำที่มีความคดเคี้ยว ไหลเชี่ยวหลากหลาย วกไปวนมา จึงเรียกว่าแม่วงก์

* วันที่ 2 ตุลาคม 2505 ตั้งตำบลแม่วงก์ แยกออกจากตำบลลาดยาว และตำบลห้วยน้ำหอม
* วันที่ 25 กรกฎาคม 2515 ตั้งตำบลแม่เล่ย์ แยกออกจากตำบลแม่วงก์
* วันที่ 30 ตุลาคม 2522 ตั้งตำบลวังซ่าน แยกออกจากตำบลแม่วงก์ ตำบลแม่เล่ย์ และตำบลบ้านไร่
* วันที่ 4 ตุลาคม 2526 โอนพื้นที่หมู่ 12 บ้านวังป่าใหญ่ (ในขณะนั้น) ของตำบลบ้านไร่ อำเภอลาดยาว ไปตั้งเป็นหมู่ 9 ของตำบลวังซ่าน
* วันที่ 17 สิงหาคม 2533 ตั้งตำบลเขาชนกัน แยกออกจากตำบลแม่เล่ย์
* วันที่ 29 สิงหาคม 2534 ตั้งตำบลปางสวรรค์ แยกออกจากตำบลห้วยน้ำหอม ตั้งตำบลศาลเจ้าไก่ต่อ แยกออกจากตำบลแม่วงก์
* วันที่ 22 เมษายน 2535 แยกพื้นที่ตำบลแม่วงก์ ตำบลแม่เล่ย์ ตำบลวังซ่าน ตำบลเขาชนกัน ตำบลปางสวรรค์ และตำบลห้วยน้ำหอม อำเภอลาดยาว มาตั้งเป็น **กิ่งอำเภอแม่วงก์** ขึ้นกับอำเภอลาดยาว
* วันที่ 13 พฤศจิกายน 2535 ตั้งตำบลแม่เปิน และตำบลชุมตาบง แยกออกจากตำบลห้วยน้ำหอม
* วันที่ 8 ธันวาคม 2537 โอนพื้นที่ตำบลห้วยน้ำหอม กิ่งอำเภอแม่วงก์ ไปขึ้นกับ อำเภอลาดยาว ดังเดิม
* วันที่ 26 มิถุนายน 2539 แยกพื้นที่ตำบลแม่เปิน กิ่งอำเภอแม่วงก์ อำเภอลาดยาว มาตั้งเป็น **กิ่งอำเภอแม่เปิน** ขึ้นกับอำเภอลาดยาว
* วันที่ 25 มิถุนายน 2540 แยกพื้นที่ตำบลชุมตาบง และตำบลปางสวรรค์ กิ่งอำเภอแม่วงก์ อำเภอลาดยาว มาตั้งเป็น **กิ่งอำเภอชุมตาบง** ขึ้นกับอำเภอลาดยาว
* วันที 26 กันยายน 2540 ยกฐานะจากกิ่งอำเภอแม่วงก์ อำเภอลาดยาว เป็น **อำเภอแม่วงก์**
* วันที่ 8 กันยายน 2550 ยกฐานะกิ่งอำเภอแม่เปิน และกิ่งอำเภอชุมตาบง อำเภอแม่วงก์ เป็น **อำเภอแม่เปิน** และ **อำเภอชุมตาบง**

## การแบ่งเขตการปกครอง
### การปกครองส่วนภูมิภาค
อำเภอแม่วงก์แบ่งพื้นที่การปกครองออกเป็น 4 ตำบล 66 หมู่บ้าน ได้แก่

### การปกครองส่วนท้องถิ่น
ท้องที่อำเภอแม่วงก์ประกอบด้วยองค์กรปกครองส่วนท้องถิ่น 4 แห่ง ได้แก่
* **องค์การบริหารส่วนตำบลแม่วงก์** ครอบคลุมพื้นที่ตำบลแม่วงก์ทั้งตำบล
* **องค์การบริหารส่วนตำบลแม่เล่ย์** ครอบคลุมพื้นที่ตำบลแม่เล่ย์ทั้งตำบล
* **องค์การบริหารส่วนตำบลวังซ่าน** ครอบคลุมพื้นที่ตำบลวังซ่านทั้งตำบล
* **องค์การบริหารส่วนตำบลเขาชนกัน** ครอบคลุมพื้นที่ตำบลเขาชนกันทั้งตำบล


แม่วงก์
สั่งรักสาวปืนโหด

**สั่งรักสาวปืนโหด** () หรือในชื่อภาษาอังกฤษว่า Spas-Pa เป็นการ์ตูนญี่ปุ่น แต่งโดย ไทชิ มิยาเกะ คาดว่าจะจบใน 7 เล่ม

## เนื้อเรื่อง
สึคาโมริ  อิทสึกิ  เด็กม.ปลายธรรมดาที่มีร่างกายตกเป็นเป้าเล่นงานของผีร้ายได้ง่าย  ได้พบกับสาวน้อย  สึวะ ซูซุ  ผู้ปราบผีร้ายที่มาเล่นงานอิทสึกิด้วยปืนลูกซองสแปชในวันธรรมดาวันหนึ่ง  ทำให้อิทสึกิต้องพบเจอเรื่องราวต่างๆมากมายจากซูซุที่เป็นคู่หมั้นกันมาตั้งแต่เด็ก  แม้ร่างกายจะเป็นเด็กประถม แต่แท้จริงแล้วเธอมีอายุ 17 ปีเท่ากับอิทสึกิ   เธอมาเพื่อตอบแทนบุญคุณที่อิทสึกิเคยแบ่งวิญญาณให้กับเธอเพื่อช่วยชีวิตจากการถูกผีร้ายเล่นงานเมื่อตอนเด็ก   นอกจากซูซุแล้วยังมีเพื่อนร่วมห้องที่แอบชอบอิทสึกิ นั่นคือ ฮารุนะ และ ริน น้องสาวของอิทสึกิ    ทำให้เขาต้องเลือกคนใดคนหนึ่งที่จะรักและดูแลตลอดไป  คำตอบนั้น คือ สึวะ ซูซุ  โดยก่อนหน้านี้ทั้งสองสาว คือ ซูซุ กับ ฮารุนะ ต่างพยายามทำคะแนนให้ตัวเองในการพิชิตใจอิทสึกิ  ทั้งทำข้าวกล่อง ไปเที่ยวสวนสนุกและอื่นๆ

## ตัวละคร

;สึคาโมริ  อิทสึกิ (柄杜 樹):  เด็กหนุ่ม ม.ปลาย อายุ 17 ปี  ที่มักถูกผีร้ายเล่นงานไม่รู้จักหยุดหย่อน เป็นคู่หมั้นของซูซุ  เป็นลูกชายของตระกูลผู้ดูแลศาลเจ้าสึคาโมริ  เคยแบ่งวิญญาณตนเองให้ซูซุเพื่อช่วยชีวิตเธอ  ส่งผลให้ความทรงจำวัยเด็กกับซูซุหายไป

;สึวะ  ซูซุ (栖羽 鈴):  สาวน้อยคู่หมั้นของอิทสึกิ ฝีมือการปราบผีด้วยปืนลูกซองสแปชเป็นเยี่ยม ร่างกายเป็นเด็กประถมแต่อยู่ชั้นเดียวกันกับอิทสึกิและฮารุนะ เมื่อได้จูบกับอิทสึกะจะสามารถคืนร่างจริงเป็นสาวสะพรั่งสุดอึ๋มอายุ 17 ปีได้

;มินาโมริ ฮารุนะ (水森春奈):  เพื่อนร่วมห้องที่แอบหลงรักอิทสึกิ  เป็นคนจิตใจดีและอ่อนไหว  ชอบพูดว่า * อ๊าย *จนติดปาก

;ยูคิ จิฮายะ (結城千早):  เพื่อนของฮารุนะ  แอบชอบฮารุนะอยู่  มักคอยกันไม่ให้อิทสึกิเข้ามายุ่มย่ามกับฮารุนะ  นิสัยเข้มแข็ง  ปากร้ายแต่ลึกๆ ใจดี  กลัวแผ่นดินไหวและห้องที่ปิดตาย  เนื่องจากวัยเด็กเคยติดอยุ่ในซากอาคารที่พังลงมาทับตนเอง

;สึคาโมริ  ริน (柄杜 燐):  น้องสาวชั้น ป.5 ของอิทสึกิ  รักและเทิดทูนอิทสึกิที่เป็นพี่ชายยิ่งกว่าสิ่งใด  หงุดหงิดซูซุที่มักแอบไปสวีตกับอิทสึกิบ่อยๆ  ความฝันคืออยากอยู่ใกล้พี่ชายตลอดเวลา  นิสัย  ขี้งอน ร่าเริง  ภายหลังมาช่วยงานที่บ้านสึคาโมริ  มีพู่กันวิเศษเป็นอาวุธ
 
;เอนคิ (焔騎):  ภูตรับใช้ของรินที่ถูกผนึกให้อยู่ในรูปของหัวลอยได้กลมป๊อก  ร่างจริงคือภูตแห่งไฟสุดอันตราย

;คุราฮาชิ  โชโกะ (倉橋翔子):  พี่สาวของอิทสึกิ  คอยดูแลอิทสึกิที่ติดพี่สาวคนนี้มากเมื่อตอนเด็ก  มักเรียก อิทสึกิ ว่า อิคคุง

## รายชื่อตอน

## อ้างอิง
* Spas-Pa สั่งรักสาวปืนโหด, Ant Comics Group, เล่ม 4 5 6, แปล:อาสุ

หมวดหมู่:การ์ตูนญี่ปุ่น
แม่น้ำเซาฟรังซีสกู

แม่น้ำเซาฟรังซีสกู|thumb|250px|right
แผนที่ของแม่น้ำเซาฟรังซีสกู|thumb|250px|right
**แม่น้ำเซาฟรังซีสกู** (São Francisco River) ต้นกำเนิดแม่น้ำอยู่ในรัฐมีนัชเจไรช์ ประเทศบราซิล เป็นแม่น้ำสายสำคัญสายหนึ่งในภาคตะวันออกของบราซิล มีความยาวประมาณ 2,880 กิโลเมตร พื้นที่ลุ่มน้ำมีอาณาเขตกว่า 600,000 ตารางกิโลเมตร

เซาฟรังซีสกู
หมวดหมู่:รัฐมีนัชเจไรช์
หมวดหมู่:รัฐบาเยีย
หมวดหมู่:รัฐเปร์นังบูกู
Н

**En** (Н, н) เป็นอักษรหนึ่งในอักษรซีริลลิก ใช้แทนเสียง // เหมือน n ในภาษาอังกฤษ หรือ น ในภาษาไทย แต่จะเปลี่ยนเป็น // เมื่ออักษรตัวนี้อยู่ก่อนหน้าสระที่เลื่อนเสียงไปทางเพดานแข็ง อักษรนี้มีลักษณะเหมือนกับอักษรละติน H ทั้งตัวเล็กและตัวใหญ่

อักษรนี้มีพัฒนาการมาจากอักษรกรีก นิว (Ν, ν) ซึ่งมีชื่อเดิมคือ *našǐ* และมีค่าเลขซีริลลิกเท่ากับ 50

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
อุปกรณ์รับแยกสัญญาณ

วงจรดีมัลติเพลกซ์หรือเรียกอีกวงจรหนึ่งว่าวงจรกระจายข้อมูล(Data distributers) เป็นวงจรที่มีเส้นทางข้อมูล Input เพียง 1 เส้นทาง และมี Output มากกว่า 1 เส้นทาง ตัวอย่างเช่น Input 1 Output 4, Input 1 Output 8 และ Input 1 Output 16 เป็นต้น การควบคุมให้ข้อมูล Input เพียง Input เดียวออกไปที่ Output ตำแหน่งใดๆ สามารถทำได้โดยการที่ควบคุมตำแหน่งข้อมูลด้วยขา Select ข้อมูลที่รับออกมาจาก Demultiplexer ก็จะเป็นข้อมูลที่ถูกต้อง ตัวอย่างเช่น Demultiplexer ที่มี Input 1 Output 2 โดยมีตารางค่าความจริงและฟังก์ชันดังนี้
ไฟล์: วงจรดีมัต3.JPG
จากฟังก์ชันเราสามารถเขียนวงจร Logic ได้ดังนี้
300px
:
จากรูป ข้อมูลที่ส่งเข้ามาเป็น Din ถ้าตัวเลือก S เป็น Logic 0 ANDgate ตัวล่างไปรับ Logic 0 ทำให้ Output D2 เป็น Logic0 ในขณะที่ ANDgate ตัวบนได้รับ Logic1 จาก Inverter gate เมื่อ AND กับ Din ก็จะได้ Output ที่ D1 เป็น Din ด้วย(Din คือข้อมูลทาง Digital) ในทำนองเดียวกัน ถ้า S เป็น Logic1 ก็จะปรากฏที่ D2 โดยที่ D1 จะเป็น Logic0 
:
ถ้าเราต้องการที่จะทำ Demultiplexer ที่มี Input 2 Output 4 ก็สามารถสร้างขึ้นได้จากวงจร Input 1 Output 2 ได้ดังนี้
300px
:
ซึ่งวงจรด้านล่างนี้ก็มีการทำงานคล้ายกับวงจรด้านบน เพียงแต่วงจรด้าล่างนั้นเป็นวงจรที่มี Input 1 ขาแต่มี Output จำนวน n ขา ขึ้นอยู่ที่ Select ว่า Input ที่เข้ามานั้นต้องออกขา Output ขาไหนซึ่งขึ้นอยู่กับค่า S  
400px

หมวดหมู่:วงจรดิจิทัล
Њ

**Nje** (Њ, њ) เป็นอักษรหนึ่งในอักษรซีริลลิก แรกเริ่มเป็นอักษรรวมระหว่าง Н กับ Ь มีใช้เฉพาะภาษามาซิโดเนียและภาษาเซอร์เบีย ใช้แทนเสียง // ซึ่งออกเสียงคล้าย // อักษรตัวนี้ประดิษฐ์ขึ้นโดย วุก สเตฟาโนวิจ คารัดซิจ (Vuk Stefanović Karadžić)

## ตำแหน่งอักขระ

## อ้างอิง
* อักษรซีริลลิก จากยูนิโค้ด

หมวดหมู่:อักษรซีริลลิก
Digital timing diagram

thumb|แผนผัง SPI

**Digital timing diagram** คือ แผนผังแสดงการเปลี่ยนแปลงสถานะของลอจิกเกตต่าง ๆ โดยจะมีทั้งค่าอินพุต และ เอาต์พุต ของลอจิกเกตนั้น ๆ ซึ่งตามแผนผังแล้ว จะแบ่งออกเป็นช่อง ๆ ถ้าเราดูแนวนอนจะพบว่า แนวนอน คือ เวลา เช่น เวลาที่ t1, t2, t3, … ส่วนแนวตั้งนั้นจะเป็นตัวแปรอินพุท และเอาต์พุต ซึ่งค่า เอาต์พุตนั้นจะเปลี่ยนแปลงตามค่าลอจิกเกตที่เรากำหนดมัน

การอ่านค่าของ Timing Diagram นั้น เราจะอ่านจากซ้ายไปขวา และค่าของตัวอินพุท และ เอาต์พุต นั้น จะมีค่าแค่ 0 กับ 1 เท่านั้น โดยดูจากเส้นในแนวนอน ถ้าอยู่ข้างล่างจะเป็นค่า 0 แต่ถ้าอยู่ข้างบนจะเป็นค่า 1 ซึ่งค่าในแต่ละช่องของอินพุท และเอาต์พุตนั้นจะแตกต่างกันไป

และจากการดูแผนผังเวลานั้น เราสามารถนำมาเขียนเป็นตารางค่าความจริง (Truth Table) ได้ และในทางกลับกันเราก็สามารถเขียน Timing Diagram จากตารางค่าความจริงได้

Timing Diagram มีประโยชน์ คือ สามารถใช้เป็นเครื่องมือในการวิเคราะห์ ค่าความจริงของลอจิกเกตได้ และยังสามารถใช้ตรวจสอบวงจรดิจิทัลที่เราต่อได้โดยดูจากค่าของเอาต์พุต

หมวดหมู่:ตรรกศาสตร์
หมวดหมู่:วงจรดิจิทัล
หมวดหมู่:ระบบดิจิทัล
แม่น้ำมักดาเลนา

ปากแม่น้ำมักดาเลนา|thumb|200px|right
**แม่น้ำมักดาเลนา** (Magdalena River) หรือชื่อเรียกอีกอย่างหนึ่งว่า **แม่น้ำยูมา** () แม่น้ำมักดาเลนามีต้นกำเนิดจากบริเวณเทือกเขาแอนดีสในประเทศโคลอมเบีย มีความยาวประมาณ 1,600 กิโลเมตร เป็นแม่น้ำสายสำคัญของประเทศโคลอมเบีย ไหลลงสู่ทะเลแคริบเบียนบริเวณภาคเหนือของโคลอมเบีย

## อ้างอิง

## แหล่งข้อมูลอื่น

หมวดหมู่:แม่น้ำในประเทศโคลอมเบีย
แม่น้ำปารานา

thumb|250px
**แม่น้ำปารานา** (; ) เป็นแม่น้ำที่ยาวเป็นอันดับสองในทวีปอเมริกาใต้รองจากแม่น้ำแอมะซอน แม่น้ำปารานามีความยาวประมาณ 4,880 กิโลเมตร ต้นกำเนิดแม่น้ำอยู่ในประเทศบราซิล ไหลผ่านปารากวัยและอาร์เจนตินา ก่อนที่จะไหลออกมหาสมุทรแอตแลนติกที่ปากแม่น้ำรีโอเดลาปลาตา แม่น้ำปารานาเป็นแม่น้ำที่สำคัญสายหนึ่งเพราะเรือขนาดใหญ่สามารถแล่นผ่านไปได้ไกลกว่า 1,600 กิโลเมตร จนสามารถแล่นเข้าไปได้ไกลถึงกรุงอาซุนซิออนในประเทศปารากวัยได้

## แหล่งข้อมูลอื่น

ปารานา
ปารานา
ปารานา
หมวดหมู่:แม่น้ำนานาชาติในทวีปอเมริกาใต้
ป
หมวดหมู่:รัฐปารานา
แม่น้ำปารากวัย

แม่น้ำปารากวัย|thumb|200px|right
**แม่น้ำปารากวัย** (; ; กวารานี: ) เป็นแม่น้ำที่สำคัญของประเทศปารากวัย ต้นกำเนิดแม่น้ำอยู่ในประเทศบราซิล มีความยาวทั้งสิ้น 2,000 กิโลเมตร ไหลผ่านบราซิล ผ่านกลางประเทศปารากวัย ก่อนจะรวมกับแม่น้ำปารานาที่พรมแดนปารากวัยกับอาร์เจนตินา

## แหล่งข้อมูลอื่น

ปารากวัย
ปารากวัย
ปารากวัย
ปารากวัย
หมวดหมู่:แม่น้ำนานาชาติในทวีปอเมริกาใต้
ป
มังกรยุโรป

thumb|ภาพวาดมังกรยุโรปสู้กับอัศวิน
thumb|200px|คิงกิโดรา
**มังกรยุโรป** (European dragon) เป็นมังกรในความเชื่อของยุโรปสมัยกลาง แต่มีความแตกต่างจากมังกรจีนหรือมังกรทิเบตมาก ซึ่งเป็นสัตว์กึ่งเทพเจ้ามีอิทธิฤทธิ์ดลบันดาลให้เกิดฝน เกิดความอุดมสมบูรณ์ได้ แต่มังกรของยุโรปเป็นสัตว์ที่เสมือนตัวแทนของความชั่วร้ายหรือปีศาจ เป็นสัตว์ที่มุ่งร้ายต่อมนุษย์ โดยมากมีลักษณะเป็นสัตว์สี่ขา มีปีกกว้างใหญ่คล้ายค้างคาว หางยาวปลายหางเป็นรูปสามเหลี่ยมคล้ายหัวหอก สามารถพ่นไฟได้ 

มังกรในตำนานพื้นบ้านของยุโรป มักเป็นสัตว์ที่เฝ้าสมบัติและหวงทรัพย์สินเหล่านั้น โดยมากมักจับเอาเจ้าหญิงแสนสวยไปขังไว้บนยอดปราสาท และเป็นอัศวินซึ่งเสมือนวีรบุรุษเข้ามาช่วยเจ้าหญิงและฆ่ามังกรนั้นตาย

ตำนานมังกรของยุโรป ที่เป็นที่รู้จัก เช่น ซิคฟรีด (Siegfried) ในตำนานแร็กนาร็อกของยุโรปเหนือ ที่สังหารมังกรแล้วเลือดมังการอาบตัวทำให้เกิดความอมตะ ไม่มีวันตาย เป็นต้น 

กระนั้นมังกรของยุโรป ก็มักใช้เป็นตราสัญลักษณ์ของตระกูลขุนนาง อัศวิน หรือประดับบนธงของบางประเทศ เวลส์ เป็นต้น เพราะถือเป็นการแสดงถึงพลังอำนาจ

## ชนิดของมังกรยุโรป
มังกรยุโรปแบ่งออกเป็น 6 จำพวกด้วยกัน
*1 **แดรกอน** (Dragon) เป็นมังกรที่มีลักษณะคล้ายกิ้งก่า มีปีกเหมือนค้างคาว มีนิสัยรักสงบมาก ปกติพวกมันจะไม่กินมนุษย์ เว้นเสียแต่มีคนรุกรานที่อยู่อาศัย
*2 **[[ไวเวิร์น]]** (Wyvern) เป็นมังกรชนิดหนึ่ง มีขาเพียง 2 ขา (ขาหน้าและปีกเป็นส่วนเดียวกัน) ปลายหางเป็นรูปหัวหอก (สามเหลี่ยม)
*3 **เดรก** (Drake) เป็นมังกรสี่ขาไม่มีปีก
*4 **[[ลินด์เวิร์ม]]** (Lindworm) เป็นมังกรตามตำนานพื้นบ้านของชาวอังกฤษ เยอรมันและสแกนดิเนเวีย ลักษณะของมันคือไม่มีปีก แต่มีสองขาและมีแผงคอ
*5 **แอมฟิปเทียร์** (Amphiptere) เป็นมังกรที่มีลักษณะคล้ายงู มีปีกเหมือนนกหรือปีกค้างคาว โดยปกติแล้วจะเป็นปีกสีเหลืองแกมเขียว
*6 **เวิร์ม** (Wyrm) เป็นมังกรที่มีรูปร่างที่ยาว ไม่มีขาหรือขาเล็กมาก

## ในวัฒนธรรมสมัยนิยม
ในวัฒนธรรมสมัยนิยม มังกรยุโรปถูกใช้เป็นตัวละครหรือสัญลักษณ์ต่าง ๆ มากมาย เช่น ภาพยนตร์ฮอลลีวูดเรื่อง *[[มังกรไฟ หัวใจเขย่าโลก|Dragon Heart]]* ในปี ค.ศ. 1996 หรือ *[[กองทัพมังกรเพลิงถล่มโลก|Reign of Fire]]* ในปี ค.ศ. 2002 เป็นต้น และในภาพยนตร์ซีรีส์ญี่ปุ่นชุด กอตซิลลา มีสัตว์ประหลาดตัวหนึ่งชื่อ คิงกิโดรา (King Ghidorah) ที่มีรูปร่างเป็นมังกรยุโรปสีทอง มี 3 หัว 2 หาง และเป็นคู่ปรับที่สำคัญของกอตซิลลา

ยุโรป
กล้ามเนื้อสเตอร์โนไคลโดมาสตอยด์

thumb|250px|กล้ามเนื้อสเตอร์โนไคลโดมาสตอยด์
**กล้ามเนื้อสเตอร์โนไคลโดมาสตอยด์** () ในกายวิภาคศาสตร์ของมนุษย์ เป็นกล้ามเนื้อที่อยู่ในส่วนนอกของลำคอ ชื่อของกล้ามเนื้อมัดนี้มาจากจุดเกาะทั้งสามจุดของกล้ามเนื้อ ซึ่งได้แก่ กระดูกอก (sternum, *sterno-* ) กระดูกไหปลาร้า (clavicle, *cleido-* ) และมาสตอยด์ โพรเซส (*mastoid* process) ซึ่งเป็นส่วนนูนขนาดใหญ่บนกระดูกขมับ (temporal bone) ในบางครั้งอาจเรียกชื่อกล้ามเนื้อนี้ว่า *สเตอร์โนมาสตอยด์* (sternomastoid)
กล้ามเนื้อสเตอร์โนไคลโดมาสตอยด์ทำหน้าที่หลักในการหมุนและการงอของศีรษะ นอกจากนี้ยังทำงานร่วมกับกลุ่มของกล้ามเนื้อสคาลีนนัส (scalenus muscles) เพื่อช่วยในการเคลื่อนไหวของช่องอกระหว่างการหายใจ แนวของกล้ามเนื้อนี้ยังใช้ในการแบ่งอาณาบริเวณทางกายวิภาคของลำคอเป็นสองส่วน คือพื้นที่สามเหลี่ยมลำคอด้านหน้า (anterior triangle of neck) และพื้นที่สามเหลี่ยมลำคอด้านหลัง (posterior triangle of neck)

## จุดเกาะต้นและจุดเกาะปลาย
กล้ามเนื้อสเตอร์โนไคลโดมาสตอยด์เป็นกล้ามเนื้อที่มีจุดเกาะต้นสองจุด ได้แก่**จุดเกาะต้นด้านกระดูกอก** (sternal head) และ**จุดเกาะต้นด้านกระดูกไหปลาร้า** (clavicular head) อย่างไรก็ตาม จุดเกาะต้นทั้งสองจุดอยู่ค่อนข้างใกล้เคียงกัน และเส้นใยกล้ามเนื้อจากทั้งสองจุดเกาะต้นจะรวมกันเป็นมัดเดียวที่บริเวณกลางมัด แล้วจึงไปเกาะที่จุดเกาะปลาย คือมาสตอยด์ โพรเซส (mastoid process) ซึ่งเป็นส่วนนูนขนาดใหญ่ที่อยู่ด้านหลังของใบหู บนกระดูกขมับ (temporal bone) ของกะโหลกศีรษะ โดยกล้ามเนื้อนี้จะเชื่อมกับกระดูกโดยเอ็นที่แข็งแรงมาก
แนวของกล้ามเนื้อจะมีลักษณะเฉียงขึ้นและเยื้องไปทางด้านข้างและด้านหลัง ซึ่งสามารถเห็นและคลำแนวของกล้ามเนื้อได้ โดยเฉพาะที่บริเวณลำคอส่วนล่าง

## หลอดเลือดและเส้นประสาทที่เกี่ยวข้อง
กล้ามเนื้อสเตอร์โนไคลโดมาสตอยด์ได้รับเลือดจากหลอดเลือดแดงออกซิพิทัล (occipital artery) ซึ่งวางตัวทางด้านบนต่อกล้ามเนื้อ และหลอดเลือดแดงซุพีเรียร์ไทรอยด์ (superior thyroid artery) ทางด้านล่างของกล้ามเนื้อ

ประสาทสั่งการของกล้ามเนื้อนี้ คือเส้นประสาทแอคเซสซอรี (accessory nerve) ขณะที่ความรู้สึกและความตึงของกล้ามเนื้อจะผ่านเข้ามาทางร่างแหประสาทส่วนลำคอ (cervical plexus)

## การทำงานของกล้ามเนื้อ
เมื่อกล้ามเนื้อสเตอร์โนไคลโดมาสตอยด์ข้างใดข้างหนึ่งหดตัว จะทำให้มีการหมุนของศีรษะไปทางด้านเดียวกับด้านของกล้ามเนื้อที่หดตัว หากกล้ามเนื้อทั้งสองด้านหดตัวพร้อมกัน จะทำให้เกิดการก้มของลำคอไปทางด้านหน้า ซึ่งจะยกกระดูกอกขึ้นและช่วยในการหายใจแบบใช้แรง (forced respiration)

## รูปประกอบเพิ่มเติม

ไฟล์:Gray384.png|ภาคตัดของลำคอที่ระดับกระดูกสันหลังส่วนคอชิ้นที่ 6 แสดงตำแหน่งของกล้ามเนื้อที่สัมพันธ์กับโครงสร้างใกล้เคียง
ไฟล์:Gray507.png|โครงสร้างใต้ผิวหนังของลำคอด้านขวา แสดงหลอดเลือดบริเวณลำคอที่สำคัญ
ไฟล์:Gray790.png|เส้นประสาทบริเวณศีรษะ ใบหน้า และลำคอ
ไฟล์:Gray1194.png|มุมมองทางด้านหน้าเยื้องด้านข้างของศีรษะและลำคอ
ไฟล์:Structure of Adam's apple.png|มุมมองทางด้านหน้าของลำคอ


## อ้างอิง

* Gray's anatomy for students. Drake, RL., Vogl, W. and Mitchell, AWM.
* Clinically Oriented Anatomy, 4th ed. Keith L. Moore and Arthur F. Dalley.

หมวดหมู่:ระบบกล้ามเนื้อ
ยอดเขาวินสันแมสซิฟ

**ยอดเขาวินสันแมสซิฟ** (Vinson Massif)  ตั้งอยู่ในทวีปแอนตาร์กติกาห่างจากจุดขั้วโลกใต้ประมาณ 1,200 กิโลเมตร เป็นยอดเขาที่สูงที่สุดในทวีปแอนตาร์กติกา ด้วยความสูงกว่า 4,892 เมตร 

คนไทยที่สามารถพิชิตยอดเขาวินสันแมสซิฟสำเร็จเป็นคนแรกคือ วิทิตนันท์ โรจนพานิช ส่วนหญิงไทยที่สามารถพิชิตยอดเขาวินสันแมสซิฟสำเร็จเป็นคนแรกคือ นภัสพร ชำนาญสิทธิ์ ซึ่งสามารถพิชิตยอดเขาได้เมื่อวันที่ 5 ธันวาคม พ.ศ. 2561

วินสันแมสซิฟ ภาพถ่ายจากดาวเทียม|thumb|200px|none

## อ้างอิง

## แหล่งข้อมูลอื่น
* 
* The Vinson Massif. Explorers Dream

หมวดหมู่:ภูเขาในทวีปแอนตาร์กติกา
หมวดหมู่:เซเวนซัมมิตส์
รูปแบบบัญญัติ (พีชคณิตแบบบูล)

ในวิชาพีชคณิตแบบบูล ฟังก์ชันแบบบูลใด ๆ สามารถแสดงให้อยู่ใน**[[รูปแบบบัญญัติ]]** (canonical form) ได้โดยอาศัยมโนทัศน์คู่กันของ *มินเทิร์ม* และ *แมกซ์เทิร์ม* ฟังก์ชันเชิงตรรกะใด ๆ สามารถแสดงให้อยู่ในรูปแบบบัญญัติได้ ทั้งแบบ "ผลบวกของมินเทิร์ม" และแบบ "ผลคูณของแมกซ์เทิร์ม" รูปแบบบัญญัติทำให้เราสามารถวิเคราะห์เพื่อลดความซับซ้อนของฟังก์ชันเหล่านี้ได้ ซึ่งมีความสำคัญอย่างยิ่งในการลดรูปวงจรดิจิทัล

ฟังก์ชันแบบบูลซึ่งแสดงให้อยู่ในรูปประพจน์เลือกของมินเทิร์มนั้นเรีกว่า "ผลบวกของผลคูณ" และฟังก์ชันที่คู่กันตามกฎเดอมอร์แกนนั้นเรียกว่า "ผลคูณของผลบวก" ซึ่งแสดงในรูปของประพจน์เชื่อมของแมกซ์เทิร์ม

หมวดหมู่:ตรรกศาสตร์
หมวดหมู่:พีชคณิตแบบบูล
หมวดหมู่:วงจรดิจิทัล
ฐาน (ระบบเลข)

ในระบบเลขคณิตศาสตร์ **ฐาน** () เป็นจำนวนเลขโดดเอกลักษณ์ รวมศูนย์ ที่ใช้แทนจำนวนในระบบเลขบวก ตัวอย่างเช่น สำหรับระบบเลขฐานสิบ (ระบบที่ใช้มากที่สุดในปัจจุบัน) ฐานคือสิบ เพราะใช้เลขโดดสิบตัวตั้งแต่ 0 ถึง 9

ในระบบเลขบวกใด ๆ (ยกเว้น ระบบเลขฐานหนึ่ง) เลข *x* และฐาน *y* เขียนสัญรูปเป็น (x)_y แม้สำหรับฐานสิบ มักละไว้ในฐานที่เข้าใจ เพราะเป็นวิธีที่ใช้มากที่สุดในการแสดงค่า ตัวอย่างเช่น (100)_{10} (ในระบบเลขฐานสิบ) แทนเลข 100 ขณะที่ (100)_2 (ในระบบเลขฐานสอง) แทนเลข 4

หมวดหมู่:คณิตศาสตร์มูลฐาน
หมวดหมู่:ระบบเลข
ตารางค่าความจริง

**ตารางค่าความจริง** () เป็นตารางที่ใช้แสดงสถานะตรรกทางเอาต์พุตที่เกิดขึ้นจากวิธีการจัดหมู่ของสถานะตรรกที่ได้จากตัวแปรทางอินพุต โดยทั่วไปมักจะพบว่าวงจรตรรกส่วนใหญ่มีจำนวนอินพุตมากกว่า 1 อินพุต และทางอินพุต จะมีเพียง เอาต์พุตเดียวเท่านั้น

**ตัวอย่าง** ของตารางค่าความจริงจะเห็นได้จากคุณสมบัติของ AND NOT ซึ่งถ้าเราให้ฟังก์ชันเป็น F ค่าของตัวแปร A และ B จะมีสถานะ
ดังตารางค่าความจริงด้านล่างนี้

## ตัวอย่าง ตารางค่าความจริงแสดงคุณสมบัติของ AND


A
B
F

0011
0101
0001

## การแอนด์ (AND Operation)
เป็นการกระทำเมื่อตัวแปรสองตัวกระทำกันในลักษณะของการคูณ แทนด้วยเครื่องหมายของการแอนด์คือ จุด " . " หรือด้วยเครื่องหมายคูณที่เขียนอยู่ระหว่างตัวแปรทั้งสองตัวเช่น เมื่อ A แอนด์กับ B เขียนแทนด้วย A.B อ่านว่า A.B หรือ AB อ่านว่า เอ แอนด์ บี

## ตารางค่าความจริงแสดงคุณสมบัติของ NOT


A
F

01
10

จากตารางแสดงผลของอินเวอร์สหรือนอท สรุปได้ว่า เมื่อตัวแปรถูกกระทำ
จะทำให้ค่าของตัวแปรนั้นมีค่าตรงข้ามกับค่าเดิม

หมวดหมู่:วงจรดิจิทัล
หมวดหมู่:วิทยาการคอมพิวเตอร์
หมวดหมู่:ตรรกศาสตร์
หมวดหมู่:พีชคณิตแบบบูล
หมวดหมู่:ตารางทางคณิตศาสตร์
น้ำตกหฺวังกั่วชู่

**น้ำตกหฺวังกั่วชู่** (; ) ตั้งอยู่ห่างราว 45 กิโลเมตร ไปทางทิศตะวันตกเฉียงใต้ของเมืองอันชุ่น ใกล้กับเมืองกุ้ยหยาง มณฑลกุ้ยโจว เป็นน้ำตกที่ใหญ่ที่สุดในประเทศจีน มีความกว้าง 101 เมตร สูงถึง 77.8 เมตร ตั้งอยู่ในอุทยานแห่งชาติน้ำตกหฺวังกั่วชู่ ซึ่งเป็นกลุ่มน้ำตกขนาดใหญ่จำนวน 18 แห่ง นับเป็นกลุ่มน้ำตกที่ใหญ่ที่สุดในทวีปเอเชีย โดยมีน้ำตกหฺวังกั่วชู่เป็นหลัก

น้ำตกหฺวังกั่วชู่ ได้ชื่อว่าเป็นน้ำตกที่ใหญ่ที่สุดในทวีปเอเชีย และเป็นน้ำตกที่ใหญ่เป็นอันดับ 3 ของโลก เสียงของน้ำตกได้ยินไปไกลถึง 4 กิโลเมตร เป็นน้ำตกที่มีความสวยงามมาก น้ำตกได้รับน้ำจากแม่น้ำไป๋ซุ่ย มีกวีจีนแต่โบราณหลายคนได้รจนาความงามของน้ำตกแห่งนี้ ซู่ เซียเค่อ ในยุคราชวงศ์หมิงพรรณนาว่า น้ำที่นี่ไหลเป็นสีขาวราวไข่มุกหรือหยก ก่อให้เกิดเป็นทัศนียภาพที่สวยงาม อาจมีบางแห่งที่สูงกว่าหรือชันกว่า แต่ไม่มีที่ใดที่จะกว้างเท่าที่นี่อีกแล้ว เล่ากันว่าเสมือนสายน้ำไหลบ่ามาจากสวรรค์สู่พสุธา มีตำนานหรือปกรณัมมากมายที่กล่าวถึงน้ำตกหฺวังกั่วชู่ โดยชื่อ *หฺวังกั่วชู่* หมายถึง "น้ำตกต้นผลไม้เหลือง" มีที่มาจากตำนานพื้นบ้านที่เล่าถึงผลไม้ที่มีสีเหลืองที่ห้อยมาจากต้น มีชายชราผู้หนึ่งพยายามที่จะเก็บกินมัน แม้มีผู้ทักท้วง แต่ก็ไม่สำเร็จ และผลไม้นั้นก็ได้ตกลงไปในน้ำทำให้ได้ชื่อว่า หฺวังกั่วชู่ ในที่สุด ตำนานหนึ่งเล่ากันว่า เมื่อคืนหนึ่งที่ท้องฟ้ากระจ่างสามารถมองเห็นทางช้างเผือกได้ชัดเจน ทางช้างเผือกก็ได้ตกลงมาสู่โลกมนุษย์กลายเป็นน้ำตกหฺวังกั่วชู่

ถ้ำหลังม่านน้ำตก ชื่อ ชุยเหลียงตง (水帘洞) เป็นถ้ำที่มีความยาวประมาณ 134 เมตร เล่ากันว่า ที่นี่เป็นที่อยู่และปกครองบริวารลิงของหงอคง หรือเห้งเจีย ตัวละครเอกจากวรรณคดีเรื่องไซอิ๋ว ที่เป็นที่รู้จักกันดี

ในช่วงฤดูแล้ง ปริมาณน้ำของน้ำตกจะลดน้อยลงตามธรรมชาติ ทำให้เห็นหินรูปร่างประหลาดต่าง ๆ น้อยใหญ่ที่เรียงรายอยู่รอบ ๆ ถือเป็นอีกหนึ่งความสวยงามของที่นี่ แต่เสียงของน้ำตกก็ยังดังกึกก้องไปทั่งบริเวณ ขณะที่ช่วงฤดูฝนราวเดือนสิงหาคมถึงกันยายน เสียงของน้ำตกจะได้ยินดังไปไกลถึงอีกหมู่บ้านหนึ่ง อีกความงามของที่นี่ คือ รุ้งที่เกิดจากละอองน้ำที่สะท้อนกับแสงแดดที่เหนือทะเลสาบเบื้องล่างของน้ำตก จุดนี้เป็นที่นิยมสำหรับนักท่องเที่ยว มีการสร้างสะพานสำหรับยืนชมหรือถ่ายภาพโดยเฉพาะ

## อ้างอิง

หวางกว่อฉู้
หมวดหมู่:มณฑลกุ้ยโจว
วงจรนับ

**วงจรนับ** คือ เกิดจากการนำเอาฟลิปฟล็อปที่ต่อกันเป็นวงจรมาใช้งาน นับจำนวนคล๊อก (Clock) หรือพัลซ์ (Pulse) ที่ป้อนเข้าทางอินพุต หรือบางที่อาจเรียกว่าวงจรหารความถี่ หลักการทำงานของวงจรส่วนใหญ่จะเป็นวงจรการนับแบบเลขฐานสอง วงจรนับสามารถแบ่งออกเป็น 2 แบบใหญ่ ๆ คือ

# วงจรการนับแบบไม่เข้าจังหวะ (Asynchronous Counter หรือ Ripple Counter)
# วงจรการนับแบบเข้าจังหวะ (Synchronous Counter หรือ Parallel Counter)

## วงจรการนับแบบไม่เข้าจังหวะ
โดยพื้นฐานจะใช้ J-K Flip Flop มาต่อเรียงกันดังวงจรในรูปข้างล่าง สถานะเอาต์พุตของ ฟลิปฟลอปแต่ละตัว ขึ้นอยู่กับสถานะเอาต์พุตของฟลิปฟลอปตัวก่อนหน้า คือ ฟลิปฟลอปตัวแรกจะส่งสัญญาณ (Pulse) จาก Q ไปกระตุ้น (Trigger) ที่ Clk ของฟลิปฟลอปตัวที่สอง และฟลิปฟลอปตัวที่สองจะส่งสัญญาณไปกระตุ้น (Trigger) ที่ Clk ของฟลิปฟลอปตัวที่สาม ไปเรื่อย ๆ ตามขั้นตอนการทำงานของวงจรแบบนี้มีลักษณะไหลเป็นระลอก จึงทำให้มีชื่ออีกอย่างหนึ่งว่า วงจรนับแบบริบเปิล (Ripple Counter) วงจรนับแบบไม่เข้าจังหวะ (Asynchronous Counter) ที่ได้ศึกษามาแล้วนั้นใช้ได้ดีกับความถี่ต่ำ ๆ เนื่องจากปัญหาความล่าช้าของสัญญาณเอาต์พุตหรือเกิดเวลาหน่วงในการส่งข้อมูลจากอินพุตไปยังเอาต์พุต ของฟลิปฟลอปแต่ละตัว

## วงจรการนับแบบเข้าจังหวะ
คือการทำงานของวงจรนับที่ความถี่สูง ๆ จำเป็นที่จะต้องให้ฟลิปฟลอปหลาย ๆ ตัวต่อกัน ได้รับสัญญาณกระตุ้นไปพร้อม ๆ กัน เพื่อหลีกเลี่ยงปัญหาที่เกิดจากการหน่วงเวลาของฟลิปฟลอป เป็นวงจรนับที่เอาต์พุตของฟลิบฟลอป ที่เปลี่ยนแปลงพร้อม ๆ กันตามสัญญาณคล๊อก (Clock) วงจรนับชนิดนี้เรียกว่า วงจรนับแบบเข้าจังหวะ (Synchronous Counter)
### การออกแบบวงจรนับแบบเข้าจังหวะ
การออกแบบวงจรที่สามารถนับรูปแบบใดก็ได้นั้น ไม่จำเป็นต้องเป็นการนับแบบไบนารี่เท่านั้นโดยสามารถใช้ฟลิปฟลอปชนิดใดก็ได้ มีวิธีดังนี้

# เขียนแผนภาพสถานะ (State Diagram)
# เขียนตารางสถานะ (Next- State Table)
# เลือกฟลิปฟลอปที่จะใช้งานและเขียนตารางการเปลี่ยนแปลง
# เขียนแผนผังคาร์นอจท์
# เขียนสมการลอจิกทางอินพุตของฟลิปฟลอบ

## Modulus Counter (MOD-Number Counter)
การนับตามค่าที่กำหนด หมายถึง การสร้างวงจรนับให้สามารถกำหนดค่านับได้ เช่น ให้นับตั้งแต่ 0 - 9
แล้วเวียนกลับมาเริ่มต้น ที่ 0 ใหม่อีก หรืออาจจะกำหนดให้นับถึงเลขใดเลขหนึ่งแล้วเวียนกลับมาเริ่มต้น
ใหม่ วงจรนับแบบนี้ เมื่อนับถึงค่าที่กำหนดวงจรจะ Reset ตัวเองเริ่มต้นใหม่ ค่าสูงสุดที่กำหนดให้นับเรียกว่า มอด (MOD number) ดังนั้นจึงเรียกวงจรนับเหล่านี้ว่า MOD-6, MOD-8, MOD-15 เป็นต้น หมายถึง วงจรจะรีเซตค่าเมื่อนับถึง 6, 8 และ 15 ตามลำดับการรีเซตค่าส่วนใหญ่จะใช้ ขา CLR หรือ  ซึ่งเป็นขาอะซิงโครนัสอินพุต (Asynchronous Input) ร่วมกับลอจิกเกตทำการ รีเซตเอาต์พุตของฟลิปฟลอปทุก ตัวกรณีที่จะเริ่มต้นการนับใหม่ที่ 0 ในกรณีที่การออกแบบวงจรนับค่าเริ่มต้นใหม่ไม่ได้เริ่มต้นที่ 0 ซึ่งจะใช้ขา CLR หรือไม่ได้ ก็จำเป็นจะต้องใช้ลอจิกเกตอย่างเดียว ซึ่งการออกแบบค่อนข้างจะยุ่งยาก
หมวดหมู่:วงจรดิจิทัลถ้า
อุทยานแห่งชาติสวิส

อุทยานแห่งชาติสวิส|thumb|250px|right
**อุทยานแห่งชาติสวิส**  (Swiss National Park)  อุทยานแห่งชาติสวิสจัดตั้งขึ้นเมื่อ ปี ค.ศ. 1914 ตั้งอยู่ในเขตหุบเขาในประเทศสวิตเซอร์แลนด์ มีเนื้อที่ประมาณ 174 ตารางกิโลเมตร หรือ 108,750 ไร่ ในอุทยานมีสัตว์หายากอาทิเช่น กระต่ายป่าสีน้ำเงิน กระรอกดิน แพะไบเบกซ์ สุนัขจิ้งจอก นกหัวขวาน เป็นต้น

สวิส
หมวดหมู่:สถานที่ท่องเที่ยวในประเทศสวิตเซอร์แลนด์
อุทยานแห่งชาติวุดบัฟฟาโล

**อุทยานแห่งชาติวุดบัฟฟาโล** () เป็นอุทยานแห่งชาติตั้งอยู่ในประเทศแคนาดา ตรงบริเวณดินแดนนอร์ทเวสต์เทร์ริทอรีส์กับรัฐแอลเบอร์ตา อุทยานแห่งชาติวุดบัฟฟาโลจัดตั้งขึ้นใน ค.ศ. 1922 และเป็นอุทยานแห่งชาติที่ใหญ่ที่สุดในประเทศ มีเนื้อที่กว่า 44,800 ตารางกิโลเมตร หรือ 28,000,000 ไร่ มีแม่น้ำพีซไหลผ่าน และยังมีทะเลสาบอีกหลายแห่ง เป็นอยู่ของนกกระเรียนฝูงใหญ่ รวมทั้งควายไบซัน บีเวอร์ หมีกริซลี และหมีดำ อีกด้วย

วุดบัฟฟาโล
หมวดหมู่:ภูมิศาสตร์รัฐแอลเบอร์ตา
หมวดหมู่:ภูมิศาสตร์นอร์ทเวสต์เทร์ริทอรีส์
หมวดหมู่:แหล่งมรดกโลกในประเทศแคนาดา
หมวดหมู่:แหล่งมรดกโลกทางธรรมชาติ
อุทยานแห่งชาติวานวซ

อุทยานแห่งชาติวานวซ|thumb|250px|right
**อุทยานแห่งชาติวานวซ** (; ) ตั้งอยู่ทางตะวันออกเฉียงใต้ของประเทศฝรั่งเศสติดกับชายแดนประเทศอิตาลี เป็นอุทยานแห่งชาติที่เก่าแก่ที่สุดของฝรั่งเศส ตั้งขึ้นในปี ค.ศ. 1963 มีเนื้อที่ประมาณ 528 ตารางกิโลเมตร หรือ 330,000 ไร่ ซึ่งติดกับอุทยานแห่งชาติกรันปาราดีโซ ของประเทศอิตาลี ภายในอุทยานประกอบไปด้วยเทือกเขา ธารน้ำแข็ง ทะเลสาบ และภูเขาสูงหลายลูก มีสัตว์นานาชนิดเช่น นก เหยี่ยว สุนัขจิ้งจอก กระต่ายภูเขา

วานวซ
วานวซ
ตัวเข้ารหัส

**ตัวเข้ารหัส** () จะทำงานตรงข้ามกับตัวถอดรหัส (decoding) โดยวงจรเข้ารหัสจะนำสัญญาณจากภายนอกมาแปลง เป็นรหัสที่ระบบสามารถประมวลผลได้ เช่น การรับข้อมูลที่อยู่ในระบบเลขฐานสิบอาจเป็นสวิตซ์หมายเลข 0 – 9 และแปลงเป็นระบบเลข BCD เพื่อให้ระบบดิจิทัลประมวลผล

วงจรเข้ารหัส BCD แบบลำดับความสำคัญ 	จากการเข้ารหัสที่ผ่านมา ถ้าหาก Input ค่าเข้ามา 2 ค่าพร้อมกันจะทำให้ได้รหัส BCD ที่มีความผิดพลาด ดังนั้นจึงมีการออกแบบวงจรเข้ารหัส BCD แบบลำดับความสำคัญขึ้น โดยค่า Output ที่ได้จะเป็นค่า Input ที่มีความสำคัญสูงสุด เช่น ถ้า Input 8 และ 3 จะได้ค่า Output เป็นรหัส BCD เป็น 1000

หมวดหมู่:วงจรดิจิทัล
อุทยานแห่งชาติออร์เดซาและมอนเตเปร์ดีโด

อุทยานแห่งชาติออร์เดซ่า มอนเตเปร์ดิโด|thumb|250px|right
**อุทยานแห่งชาติออร์เดซาและมอนเตเปร์ดีโด**  (Ordesa y Monte Perdido National Park) เป็นอุทยานแห่งชาติที่เก่าแก่ที่สุดแห่งหนึ่งของสเปน จัดตั้งขึ้นเมื่อปี ค.ศ. 1918 มีเนื้อที่ประมาณ 155 ตารางกิโลเมตร หรือ 96,875 ไร่
ทางตอนเหนือของอุทยานเป็นเทือกเขาพีเรนีส ซึ่งติดกับอุทยานแห่งชาติพีเรนีสของฝรั่งเศสด้วย ภายในอุทยานมียอดเขาที่สูงที่สุดคือมอนเตเปร์ดีโด สูง 3,354 เมตร 

ออร์เดซา
อุทยานแห่งชาติอูจุงกูลน

**อุทยานแห่งชาติอูจุงกูลน** () ตั้งอยู่ปลายเกาะชวาด้านตะวันตก ประเทศอินโดนีเซีย เขตอุทยานแห่งชาติมีเนื้อที่ประมาณ 782 ตารางกิโลเมตร ได้รับการประกาศเป็นเขตอุทยานแห่งชาติเมื่อปี ค.ศ. 1980 มีสัตว์แปลก ๆ มากมาย เช่น แรดชวา วัวแดง ชะนีชวา ค่าง และสุนัขป่า

## มรดกโลก
อุทยานแห่งชาติอูจุงกูลนได้รับขึ้นทะเบียนเป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 15 เมื่อปี พ.ศ. 2534 ที่เมืองคาร์เทจ ประเทศตูนิเซีย ด้วยข้อกำหนดและหลักเกณฑ์ในการพิจารณา ดังนี้
* **(vii)** - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
* **(x)** - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะ อันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่ว โลกให้ความสนใจด้วย

หมวดหมู่:แหล่งมรดกโลกในประเทศอินโดนีเซีย
หมวดหมู่:แหล่งมรดกโลกทางธรรมชาติ
อูจุงกูลน
หมวดหมู่:เกาะชวา
รายชื่อระบบเลข

**รายชื่อระบบเลข**

## รายชื่อระบบเลขตามพัฒนาการ

## รายชื่อระบบเลขตามฐาน
* ฐาน (Radix)
* เลขฐานหนึ่ง
** Tally marks (:en:Tally marks)
* เลขฐานสอง 
** เลขฐานลบสอง (Negabinary numeral system)
* เลขฐานสาม
* เลขฐานสี่
** เลขฐานสี่จินตภาพ (Quater-imaginary system : 2√-1)
* เลขฐานห้า
** เบญจนิยม (Pentimal system)
* เลขฐานหก
* เลขฐานเจ็ด
* เลขฐานแปด
* เลขฐานเก้า
* เลขฐานสิบ
** เลขฐานสิบเข้ารหัสฐานสอง (Binary-coded decimal)
** เลขฐานสิบเข้ารหัสไบควินนารี (Bi-quinary coded decimal)
* เลขฐานสิบเอ็ด
* เลขฐานสิบสอง
* เลขฐานสิบสาม
* เลขฐานสิบสี่
* เลขฐานสิบห้า
* เลขฐานสิบหก
* เลขฐานสิบแปด
* เลขฐานยี่สิบ
* เลขฐานยี่สิบสี่
* เลขฐานยี่สิบห้า
** เลขดนี (:en:D'ni numerals)
* เลขฐานยี่สิบหก
* เลขฐานยี่สิบเจ็ด
* เลขฐานสามสิบ
* เลขฐานสามสิบสอง
* เลขฐานสามสิบหก
* เลขฐานหกสิบ
* เลขฐานหกสิบสอง
* เลขฐานหกสิบสี่

หมวดหมู่:ระบบเลข
การแทนจำนวนมีเครื่องหมาย

**การแทนจำนวนมีเครื่องหมาย** () เป็นวิธีการแทนจำนวนที่อาจติดลบได้ในหน่วยความจำ เพื่อให้สะดวกต่อการนำมาดำเนินการต่าง ๆ และมีประสิทธิภาพ วิธีการโดยทั่วไปคือแบ่งพื้นที่ออกเป็นสองส่วน โดยในส่วนแรกนั้นจะเป็นส่วนที่เรียกว่า Magnitude หรือค่าขนาดของบิตตัวเลข มีตำแหน่งอยู่ที่สามนับจากขวา และส่วนที่สองจะเรียกว่า Signed Bit หรือค่าขนาดหนึ่งบิตแทนเครื่องหมายบวกหรือลบ หรือเรียกสั้น ๆ ว่าบิตเครื่องหมาย โดยที่บิตเครื่องหมายนี้จะมีค่าเป็นบิตสูงสุด มีตำแหน่งอยู่หน้าสุด ดังนั้นในตัวเลขดิจิทัลหนึ่งตัวสามารถที่จะแทนได้ทั้งค่าบวก และค่าลบ ซึ่งถ้าบิตเครื่องหมายเป็น 0 ค่าของบิตสูงสุดจะมีค่าเป็นบวก แต่ถ้าบิตเครื่องหมายเป็น 1 ค่าของบิตสูงสุดจะมีค่าเป็นลบ ไม่ว่าบิตเครื่องหมายจะเป็น 0 หรือ 1 ก็ตามค่าขนาดของบิตจะเหมือนเดิม ดังตัวอย่างต่อไปนี้

;ตัวอย่างที่ 1
* +12 = 0000 1100
* -12 = 1000 1100

;ตัวอย่างที่ 2
* +20 = 0001 0100
* -20 = 1001 0100

จากตัวอย่างจะเป็นการแทนค่าตัวเลขดิจิทัลแบบ Sign-Magnitude System หลังจากที่ได้ดูตัวอย่างแล้วจะพบว่าความแตกต่างระหว่างบวกและลบ เช่น +12 และ -12 จะแตกต่างกันเพียงค่าของบิตเครื่องหมายเท่านั้น ส่วนค่าขนาดของบิตจะมีค่าเท่ากัน ถึงแม้ว่าระบบเลขดิจิทัลแบบนี้จะสามารถแทนค่าบวกและค่าลบได้ แต่ในการคำนวณของเครื่องคิดเลขจะไม่สามารถใช้คำนวณระบบนี้ได้

## ส่วนเติมเต็มหนึ่ง
ส่วนเติมเต็มหนึ่ง (1’s Complement) เป็นการเปลี่ยนค่าสถานะของบิตเครื่องหมาย คือถ้าบิตเครื่องหมายเป็น 1 ให้เปลี่ยนเป็น 0 และถ้าบิตเครื่องหมายเป็น 0 ให้เปลี่ยนเป็น 1 โดยที่จะทำการเปลี่ยนสถานะทุกบิตกลับกันทั้งหมด ตามตัวอย่างต่อไปนี้

;ตัวอย่างที่ 1
* +12 = 0000 1100
* -12 = 1111 0011 (ส่วนเติมเต็มหนึ่ง)

;ตัวอย่างที่ 2
* +18 = 0001 0010
* -18 = 1110 1101 (ส่วนเติมเต็มหนึ่ง)

## ส่วนเติมเต็มสอง
ส่วนเติมเต็มสอง (2’s Complement System) เป็นเหมือนกับส่วนเติมเต็มหนึ่ง แต่หลังจากได้ผลลัพธ์มาแล้วให้บวกค่าเพิ่มเข้าไปอีก 1 การทำเช่นนี้เป็นการปรับปรุงเพิ่มเติมต่อจากส่วนเติมเต็มหนึ่งเพื่อให้มีค่า 0 เพียงแค่ค่าเดียว และทำให้ไม่ต้องเพิ่มค่าบิตที่ล้นกลับเข้าไปเหมือนที่ต้องทำในการทำส่วนเติมเต็มหนึ่ง ระบบส่วนเติมเต็มสองสามารถทำได้โดยถ้าเป็นเลขบวกไม่ต้องเปลี่ยนค่าสถานะของบิตเครื่องหมาย แต่ถ้าเป็นเลขลบ ให้ทำการกลับค่าโดยการทำส่วนเติมเต็มหนึ่งทุกบิต และบวก 1 เสมอตามตัวอย่างต่อไปนี้

;ตัวอย่างที่ 1
* +12 = 0000 1100
* -12 = 1111 0011 (ส่วนเติมเต็มหนึ่ง)
* 1111 0011 + 1
** -12 = 1111 0100 (ส่วนเติมเต็มสอง)

;ตัวอย่างที่ 2
* +16 = 0001 0000
* -16 = 1110 1111 (ส่วนเติมเต็มหนึ่ง)
* 1110 1111 + 1
** -16 = 1111 0000 (ส่วนเติมเต็มสอง)

## ตารางเปรียบเทียบ
ตารางต่อไปนี้แสดงจำนวนเต็มบวกและลบที่สามารถแทนได้ในระบบ 4 บิตแบบต่าง ๆ

หมวดหมู่:วงจรดิจิทัล
หมวดหมู่:วิทยาการคอมพิวเตอร์
หมวดหมู่:เลขคณิตฐานสอง
หมวดหมู่:ระบบเลข
อุทยานแห่งชาติตาอี

**อุทยานแห่งชาติตาอี** () ตั้งอยู่ทางตะวันตกเฉียงใต้ของประเทศโกตดิวัวร์ ใกล้เขตแดนประเทศไลบีเรีย เป็นป่าดึกดำบรรพ์สุดท้ายแห่งหนึ่งในแอฟริกาตะวันตก มีเนื้อที่ประมาณ 3,400 ตารางกิโลเมตร มีพืชพรรณท้องถิ่นมากมาย รวมทั้งสัตว์นานาชนิด เช่น ฮิปโปโปเตมัสแคระ และลิ่น ซึ่งเป็นสัตว์หายาก

## อ้างอิง

ตาอี
หมวดหมู่:แหล่งมรดกโลกในประเทศโกตดิวัวร์
หมวดหมู่:แหล่งมรดกโลกทางธรรมชาติ
หมวดหมู่:ประเทศโกตดิวัวร์
อุทยานแห่งชาตินาเวลอัวปี

**อุทยานแห่งชาตินาเวลอัวปี** (Nahuel Huapi National Park)  ตั้งอยู่บริเวณเทือกเขาแอนดีสทางตะวันตกกลางของประเทศอาร์เจนตินา มีเนื้อที่ 528 ตารางกิโลเมตร หรือ 330,000 ไร่จัดตั้งขึ้นในปี ค.ศ. 1903 และได้รับการประกาศเป็นอุทยานแห่งชาติในปี ค.ศ. 1934 ปัจจุบันมีเนื้อที่ 7,050 ตารางกิโลเมตร หรือ 4,406,250 ไร่ ภายในอุทยานมีภูเขาที่มีหิมะปกคลุมหลายลูก มีธารน้ำแข็ง ทะเลสาบ น้ำตก และมีดอกไม้ป่าอยู่ทั่วไป

อุทยานแห่งชาติ Nahuel Huapi เป็นอุทยานแห่งชาติที่เก่าแก่ที่สุดของอาเจนติน่า ในแขวง Patagonia ตรงตีนเขาของภูเขา Andes. ซึ่งก่อตั้งขึ้นใน 1934 แต่พี้นที่ของสวนเป็นดินแดนบริจาคไปยังรัฐบาลกลางโดย Perito Moreno ใน ปี 1903. 

สวนครอบคลุมพี้นที่ประมาณ 7,050 กิโลเมตรและตั้งอยู่ในทิศตะวันตกเฉียงใต้ของ Neuquén เป็นฐานสำหรับการท่องเที่ยวในเมือง San Carlos de Bariloche. Villa La Angostura ยังเป็นรีสอร์ทริมทะเลสาบี่อยู่ภายในเขตแดนของสวน. 

สวนนี้มีชื่อเสียงเกี่ยวกับความอุดมสมบูรณ์ไปด้วยสัตว์ป่าและมีพีชพันธุ์ธรรมชาติหลายชนิด เนื่องจากสวนมี
ภูมิประเทศหลากหลายนับตั้งแต่ 700 ถึง 3,000 เมตรและมีปริมาณน้ำฝนที่หลากหลายจากป่าฝนกับ 4,000 มม. / ปีในตะวันตก จนไปถึงทุ่งหญ้าเขตทะเลทรายที่น้อยกว่า 300 มม. / ปี ในทางตะวันออก. ในเขต  llao llao เราจะเห็นเห็ดและเชื้อราขึ้นตามต้นไม้และเป็นสัญลักษณ์ของพื้นที่จึงทำให้เป็นชื่อของโรงแรม Llao Llao ที่มีชื่อเสียงในเขตนี้ สัตว์ในสวนนี้มีมากมายหลายพันธุ์ เช่น นากแม่น้ำ, กวาง, ลามะ, กระต่ายมารัส, นกแก้ว และ เหยี่ยว 

มีหลายทะเลสาบในสวนรวมถึง Lago Nahuel Huapi, Lago Mascardi, Lago Gutiérrez, Lago Traful, Lago Moreno และ Lago Guillelmo ทั้งหมดนี้รู้จักกันในนาม เขตทะเลสาบอาเจนติน่า. ทะเลสาบ Nahuel Huapi ประกอบด้วยหลายเกาะรวมถึง Isla Huemul ซึ่งเป็นสถานที่ของ โครงการ Huemul ที่ชาวอาเจนติน่าถือเป็นโครงการลับนั่นคือโครงการวิจัยนิวเคลียร์ในปี 1949-1952.

## อ้างอิง

นาเวลอัวปี
นาเวลอัวปี
อุทยานแห่งชาติพาพาโรอา

**อุทยานแห่งชาติพาพาโรอา**  (Paparoa National Park)  เป็นอุทยานแห่งชาติ อยู่ในบริเวณตะวันตกเฉียงเหนือของเกาะใต้ ประเทศนิวซีแลนด์ มีพื้นที่ 280 ตารางกิโลเมตร หรือ 175,000 ไร่ กำหนดเป็นอุทยานแห่งชาติในปีค.ศ. 1987 ภายในอุทยานมีภูเขา ป่า ติดชายฝั่งทะเล มีลักษณะพิเศษคือพื้นที่เป็นหินปูนซึ่งโดนน้ำฝนกัดกร่อนจนกลายเป็นหลุม ร่อง โพรงยาวๆ และถ้ำใต้ดิน

พาพาโรอา
อุทยานแห่งชาติไซออน

thumb|หุบเขาไซออน มองจากยอดของ Angels Landing ยามดวงอาทิตย์ตก
**อุทยานแห่งชาติไซออน (Zion National Park)** เป็นอุทยานแห่งชาติทางตะวันตกเฉียงใต้ของสหรัฐอเมริกา ใกล้กับ Springdale รัฐยูทาห์ เมื่อ พ.ศ. 2452 ประธานาธิบดี William Howard Taft ได้ประกาศบริเวณนี้ให้เป็น National monument เพื่ออนุรักษ์พื้นที่หุบเขา ภายใต้ชื่อว่า **Mukuntuweap National Monument** ต่อมาใน พ.ศ. 2461 acting director จาก National Park Service ที่ก่อตั้งขึ้นใหม่ได้เปลี่ยนชื่ออุทยานเป็น *Zion* เนื่องจากชื่อเดิมไม่เป็นที่ไม่เป็นที่นิยมในท้องถิ่น *Zion* เป็นคำในภาษาฮิบรูโบราณ หมายถึง สถานที่หลบลี้ภัย ซึ่งชื่อนี้ได้รับการต้อนรับเชิงบวกมากขึ้นจากสาธารณชน ต่อมาเมื่อวันที่ 19 พฤศจิกายน พ.ศ. 2462 United States Congress ได้ประกาศให้ monument แห่งนี้เป็นอุทยานแห่งชาติ จนกระทั่ง พ.ศ. 2480 Kolob section ได้ประกาศ *Zion National Monument* แยกต่างหากอย่างเป็นทางการ แต่ได้นำมาผนวกรวมเข้ากับอุทยานเมื่อ พ.ศ. 2499

อุทยานแห่งนี้มีพื้นที่ 593 ตร.กม. หรือ 370,625 ไร่ มีสถานที่สำคัญคือ *หุบเขาไซออน* ซึ่งยาว 15 กิโลเมตร และลึก 800 เมตร ตัดผ่าน Najavo Sandstone สีแดงโดยสาขาเหนือของแม่น้ำเวอร์จิน เนื่องจากตั้งอยู่ที่จุดเชื่อมต่อระหว่างที่ราบสูงโคโลราโด , Great Basin, และทะเลทราย Mojave อุทยานแห่งนี้จึงมีสภาพทางภูมิศาสตร์ที่เป็นเอกลักษณ์และมี Life zone ที่หลากหลาย ทำให้มีความหลากหลายของพืชและสัตว์สูงมาก โดยภายในอุทยานจะแบ่งออกเป็น 4 Life zones ได้แก่ ทะเลทราย, Riparian, Woodland และป่าสน มีนก 289 ชนิด สัตว์เลี้ยงลูกด้วยนม 75 ชนิด (โดยมีค้างคาว 19 ชนิด)สัตว์เลื้อยคลาน 32 ชนิด และพืชอีกหลายชนิด โดยมีสัตว์เฉพาะถิ่นที่สำคัญคือ สิงโตภูเขา, Mule Deer, และนกอินทรีทอง รวมทั้งสัตว์ที่นำกลับเข้ามาสู่ถิ่นฐานอีกครั้งอย่าง California แร้งแคลิฟอร์เนีย และ Bighorn Sheep พืชที่พบได้ทั่วไปได้แก่  Cottonwood, Cactus, Datura, Juniper, Pine, Boxelder, Sagebrush, yucca , และ willows ชนิดต่างๆ

หมวดหมู่:อุทยานแห่งชาติ
อุทยานแห่งชาติตองการิโร

**อุทยานแห่งชาติตองการิโร** () ตั้งอยู่บนเกาะเหนือของประเทศนิวซีแลนด์ จัดตั้งขึ้นใน ค.ศ. 1887 จัดได้ว่าเป็นอุทยานแห่งแรกในประเทศนิวซีแลนด์ ซึ่งภายในอุทยานมีน้ำพุร้อนอยู่เป็นจำนวนมาก ซึ่งมีภูเขาไฟตั้งอยู่ด้วย มีทะเลสาบและทุ่งหญ้าแบบแอลไพน์

## แหล่งมรดกโลก
อุทยานแห่งชาติตองการิโรได้รับการขึ้นทะเบียนเป็นแหล่งมรดกโลกในการประชุมคณะกรรมการมรดกโลกสมัยสามัญครั้งที่ 14 เมื่อ ค.ศ. 1990 ที่เมืองแบนฟ์ ประเทศแคนาดา โดยผ่านข้อกำหนดและหลักเกณฑ์ในการพิจารณาให้เป็นแหล่งมรดกโลก ดังนี้
* **(vi)** - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์
* **(vii)** - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่างๆในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก
* **(viii)** - เป็นตัวอย่างที่เด่นชัดในการเป็นตัวแทนของขบวนการเปลี่ยนแปลงที่สำคัญทาง ธรณีวิทยาหรือวิวัฒนาการทางชีววิทยา และปฏิสัมพันธ์ของมนุษย์ต่อสิ่งแวดล้อมทางธรรมชาติที่กำลังเกิดอยู่ เช่น ภูเขาไฟ เกษตรกรรมขั้นบันได

ตองการิโร
หมวดหมู่:แหล่งมรดกโลกแบบผสม
หมวดหมู่:แหล่งมรดกโลกในประเทศนิวซีแลนด์
วินโดวส์ไลฟ์

**วินโดวส์ไลฟ์** () คือชื่อเรียกกลุ่มผลิตภัณฑ์ด้านบริการที่พัฒนาโดยไมโครซอฟท์ ซึ่งบางส่วนนั้นยังอยู่ในระหว่างการพัฒนา และมีบางส่วนที่ได้เปลี่ยนชื่อจากเอ็มเอสเอ็นเดิม เพื่อเป็นการรวมเซอร์วิสเข้าด้วยกัน โดยไมโครซอฟท์หวังว่าจะช่วยในการแข่งขันกับคู่แข่งอย่างกูเกิลได้ดีขึ้น โดยผลิตภัณฑ์ส่วนใหญ่ในวินโดวส์ไลฟ์นั้น จะเข้าถึงผ่านเว็บเบราว์เซอร์ และข้อมูลมักจะเก็บอยู่ด้านเซิร์ฟเวอร์ ซึ่งปัจจุบันนี้ได้มี วินโดวส์ไลฟ์ สเปซเซส วินโดวส์ไลฟ์ ฮอตเมล หรือวินโดวส์ไลฟ์ เมสเซนเจอร์ เป็นต้นที่ได้เปลี่ยนมาใช้ชื่อวินโดวส์ไลฟ์ โดยส่วนใหญ่นั้นยังอยู่ในระยะพัฒนา แต่ปัจจุบันมีทั้งหมด 12 เซอร์วิสแล้วที่ได้ออกจากระยะพัฒนาแล้ว ซึ่งส่วนใหญ่จะเป็นส่วนให้บริการของเอ็มเอสเอ็น ที่ได้ถูกแทนที่ด้วยส่วนบริการของวินโดวส์ไลฟ์แทน

## ดูเพิ่ม
* เอ็มเอสเอ็น

## แหล่งข้อมูลอื่น
* หน้าหลักวินโดวส์ไลฟ์  
* บล็อกของวินโดวส์ไลฟ์  
* วินโดวส์ไลฟ์ แอดมิน เซ็นเตอร์
* วินโดวส์ไลฟ์ โลคอล
* วินโดวส์ไลฟ์ เซิร์ช

หมวดหมู่:โปรแกรมประยุกต์บนเว็บ
วินโดวส์ไลฟ์ สเปซเซส

**วินโดวส์ไลฟ์ สเปซเซส** (Windows Live Spaces) เป็นเว็บไซต์ในลักษณะเครือข่ายสังคมออนไลน์ พัฒนาโดยไมโครซอฟท์ โดยเริ่มต้นขึ้นในต้นเดือนธันวาคม พ.ศ. 2547 ในชื่อ *เอ็มเอสเอ็น สเปซเซส* โดยมีเป้าหมายให้บริการผู้ใช้สามารถติดต่อกับผู้ใช้อื่นๆด้วยกันได้ โดยการเขียนบล็อก อัปโหลดภาพถ่าย และสร้างรายการที่ตัวเองสนใจ ซึ่งทำให้วินโดวส์ไลฟ์ สเปชเป็นหนึ่งในคู่แข่งของ MySpace

ในวันที่ 24 มกราคม พ.ศ. 2550 วินโดวส์ไลฟ์ สเปซเซส ได้เพิ่มการแสดงผลภาษาไทย เนื่องจากว่าประเทศไทยเป็นหนึ่งในชุมชนเอ็มเอสเอ็นที่เข้มแข็ง โดยก่อนหน้าที่จะเพิ่มการแสดงผลภาษาไทยนั้น ประเทศไทยมีสเปซที่ใช้งานอยู่อย่างต่อเนื่อง 1.7 ล้านสเปซ ซึ่งถือว่าเป็นประเทศที่มีสเปซมากที่สุดในภูมิภาคเอเซียตะวันออกเฉียงใต้

## เกร็ด
* วินโดวส์ไลฟ์ สเปซเซส เป็นชุมชมบล็อกที่เติบโตเร็วที่สุดในโลก โดยมีผู้เยี่ยมชมประมาณ 100 ล้านผู้ใช้ไม่ซ้ำกันต่อเดือนในช่วงเดือนพฤษภาคม พ.ศ. 2549

## อ้างอิง

## ดูเพิ่ม
* วินโดวส์ไลฟ์
* วินโดวส์ไลฟ์ เมสเซนเจอร์

## แหล่งข้อมูลอื่น
* เว็บไซต์ทางการ 
* บล็อกทางการของวินโดวส์ไลฟ์ สเปซเซส 

หมวดหมู่:เว็บไซต์
หมวดหมู่:โปรแกรมประยุกต์บนเว็บ
หมวดหมู่:วินโดวส์ไลฟ์
หมวดหมู่:บริการเครือข่ายสังคม
102

**102** (**หนึ่งร้อยสอง**) เป็นจำนวนธรรมชาติที่อยู่ถัดจาก 101 และอยู่ก่อนหน้า 103

## คำเติมนำหน้า
* ภาษากรีก - 
* ภาษาละติน - 

## ความหมาย
* 102 เป็นเลขอะตอมของ โนเบเลียม

## ในทางคณิตศาสตร์

หมวดหมู่:จำนวนเต็ม
ซาฟารีเวิลด์

**ซาฟารีเวิลด์** สถานที่ท่องเที่ยวประเภทสวนสัตว์และการแสดงโชว์ ตั้งอยู่เลขที่ 99 ถนนปัญญาอินทรา (ซอยรามอินทรา 109) แขวงสามวาตะวันตก เขตคลองสามวา กรุงเทพมหานคร มีเนื้อที่ประมาณ 430 ไร่ เปิดดำเนินการมาตั้งแต่ปี พ.ศ. 2531 ปัจจุบัน นาย ณรงค์ จุลชาต เป็น ประธานกรรมการ นาย ผิน คิ้วคชา เป็น รองประธานกรรมการและประธานกรรมการบริหาร นาง อาภา คิ้วคชา เป็น กรรมการผู้จัดการใหญ่

## พื้นที่
ซาฟารีเวิลด์ มีพื้นที่ประมาณ 450 ไร่ แบ่งพื้นที่ออกเป็น 3 ส่วน คือ
# ซาฟารีปาร์ค ซึ่งเป็นสวนสัตว์เปิดให้นักท่องเที่ยวได้นั่งรถชมชีวิตความเป็นอยู่ของสัตว์ตามธรรมชาติ เช่น ยีราฟ, ม้าลาย, นกกระจอกเทศ, แรดขาว, แบล็คบั๊ค, นกกระเรียนหงอนพู่, สิงโต, เสือโคร่ง, หมีแคนาดา เป็นต้น 
# มารีนปาร์คหรือสวนน้ำ มีสัตว์น้ำและการแสดงโชว์ต่าง ๆ เช่น การแสดงลิงอุรังอุตัง การแสดงสิงโตทะเล การแสดงสตั้นท์ การแสดงโลมาและวาฬขาว การแสดงสงครามจารกรรม การแสดงนก และยังมีสวนนกมาคอว์ สวนจระเข้ กับหมีขั้วโลกด้วย ในอดีตมีการแสดงสกีน้ำ และการแสดงช้าง (ปัจจุบันการแสดงช้างยังแสดงอยู่)  
# จังเกิลวอลค์ เป็นพื้นที่เปิดใหม่ ประกอบด้วยพื้นที่ป้อนอาหารยีราฟ นิทรรศการไข่นก ส่วนจัดแสดงนกแก้วซันคอนนัวส์ การแสดงวอลรัสจากรัสเซีย ส่วนจัดแสดงนกเงือก และยังมีสัตว์แปลกนานาชนิด เช่น นกพิราบหงอนวิคตอเรีย, ปลาช่อนอะเมซอน, หนูยักษ์คาพีบาร่า, แมวน้ำขนปุย, ลีเมอร์หางวงแหวน, จิงโจ้เทา, เสือดาว, กรงนกแก้วมาคอว์ใหญ่, ค่างห้าสี และสัตว์อื่น ๆ นานาชนิด

## ระเบียงภาพ

ไฟล์:Open Zoo - panoramio.jpg|พื้นที่สวนสัตว์เปิด
ไฟล์:Before the Show - panoramio.jpg|การแสดงของโลมา
ไฟล์:Elephant Show.jpg|การแสดงของช้าง
ไฟล์:Giraffes- safari- bangkok.JPG|พื้นที่ป้อนอาหารยีราฟ
Safari World (896).jpg|พะยูนแมนนาที
Safari World (738).jpg|จิงโจ้แดง
Safari World (638).jpg|การแสดงของโลมา
File:Safari World (1589).jpg|การแสดงสงครามจารกรรม


## อ้างอิง

## แหล่งข้อมูลอื่น

* เว็บไซต์ทางการของซาฟารีเวิลด์

หมวดหมู่:สวนสนุกที่เปิดทำการในปี พ.ศ. 2531
หมวดหมู่:ก่อตั้งในกรุงเทพมหานครในปี พ.ศ. 2531
หมวดหมู่:สวนสนุกในประเทศไทย
หมวดหมู่:สวนสัตว์ในกรุงเทพมหานคร
หมวดหมู่:สิ่งก่อสร้างในเขตคลองสามวา
อุทยานแห่งชาติสครมาถา

**[[อุทยานแห่งชาติสครมาถา]]** () เป็นอุทยานที่ตั้งอยู่ในประเทศเนปาลตรงบริเวณชายแดนติดต่อกับทิเบต มีพื้นที่ประมาณ  ตั้งขึ้นมาเพื่อพิทักษ์พรรณไม้และพันธุ์สัตว์ในบริเวณแถบนี้ และนอกจากจะมีทั้งยอดเขาเอเวอเรสต์แล้วก็ยังมียอดเขาที่สูงเกินกว่า 7,000 เมตร อีกกว่า 7 ยอด และมีสัตว์ เช่น กระต่ายป่า หนูผี นก อีกกว่า 120 ชนิด

*สครมาถา* เป็นศัพท์ภาษาเนปาลที่มาจาก सगर् สคร หมายถึง "ท้องฟ้า" และ माथा มาถา หมายถึง "ยอด"

## อ้างอิง

## แหล่งข้อมูลอื่น

*
*Department of National Parks and Wildlife Conservation, Nepal : Sagarmatha National Park 
*Official UNESCO website entry
*The World at Night: ''Everest and Mysterious Star'' 

สครมาถา
สครมาถา
หมวดหมู่:แหล่งมรดกโลกในประเทศเนปาล
เขาโอลิมปัส

thumb|เขาโอลิมปัส
**เขาโอลิมปัส** (;  *โอลิมโปส*) เป็นยอดเขาที่สูงที่สุดในประเทศกรีซ มีความสูง 2,917.727 เมตร อยู่บริเวณตอนเหนือของประเทศ โฮเมอร์บรรยายในมหากาพย์ *[[โอดิสซีย์]]* ว่าภูเขานี้ปลอดพายุและอากาศสดใส ซึ่งก็เป็นจริงในบางครั้งบริเวณยอดเขา แต่ส่วนล่างลงมาล้อมรอบไปด้วยเมฆ

## อ้างอิง

* Olymbos (Olympus)

โอลิมปัส
หมวดหมู่:จุดสูงสุดของประเทศ
อุทยานประวัติศาสตร์แห่งชาติอินดิเพนเดนซ์

หอเอกราช|thumb|250px|right
**อุทยานประวัติศาสตร์แห่งชาติอินดิเพนเดนซ์** (Independence National Historical Park)  ตั้งอยู่ในเมืองฟิลาเดลเฟีย เป็นสถานที่สำคัญมากที่สุดแห่งหนึ่งของสหรัฐอเมริกา หอเอกราช ซึ่งเป็นสถานที่ประกาศอิสรภาพตั้งอยู่ในสวนที่เมืองฟิลาเดลเฟีย ซึ่งได้ประกาศเอกราชไว้ในปี ค.ศ 1776 คำประกาศเขียนโดยโธมัส เจฟเฟอร์สัน แถลงว่าอาณานิคมอเมริกา 13 แห่งขอแยกตัวจากอังกฤษ ระฆังเสรี ที่ได้ลั่นเมื่อวันประกาศก็อยู่ที่ส่วนสาธารณะแห่งนี้ด้วย

มลรัฐเดลาแวร์
เอลิชา เกรย์

thumb|200px|ผู้คิดค้นและประดิษฐ์โทรศัพท์
**เอลิชา เกรย์** (Elisha Gray - 2 สิงหาคม พ.ศ. 2378 - 21 มกราคม พ.ศ. 2444) นักประดิษฐ์ วิศวกรไฟฟ้า เกิดที่บาร์นสวิลล์ รัฐโอไฮโอ เป็นเจ้าของบริษัทผู้ผลิตเครื่องโทรศัพท์และส่วนประกอบ ซึ่งต่อมาคือ บริษัทเวสเทิร์นอีเล็กตริก เอลิชา เกรย์ เป็นเจ้าของลิขสิทธิ์มากกว่า 60 รายการ รวมทั้งอุปกรณ์โทรเลขแบบสหสัญญาณ (multiplex) เอลิชา เกรย์ได้อ้างสิทธิ์ในการเป็นผู้คิดค้นและประดิษฐ์เครื่องโทรศัพท์ด้วย แต่ก็แพ้คดีเสียสิทธิ์ในการครองลิขสิทธิ๋ให้แก่อเล็กซานเดอร์ เกรแฮม เบลล์ หลังจากการต่อสู้คดีในศาลสูงสหรัฐอันยาวนาน

**เอลิชา เกรย์** ได้ประสบความสำเร็จในการคิดค้นและประดิษฐ์โทรศัพท์อย่างเป็นเอกเทศในเวลาไล่เรี่ยกับอเล็กซานเดอร์ เกรแฮม เบลล์ เมื่อ พ.ศ. 2419 ที่ไฮแลนด์ปาร์ก รัฐอิลลินอย

## อ้างอิง
* Elisha Gray: วิกิพีเดียภาคภาษาอังกฤษ
* The Cambridge Biograhical Encyclopedia / Edited by David Cystal-2nd ed., Cambridge University Press, 2000

## ดูเพิ่ม
* Elisha Gray 
* การประดิษฐ์โทรศัพท์ 
* ลำดับเวลาเกี่ยวกับโทรศัพท์

หมวดหมู่:นักประดิษฐ์ชาวอเมริกัน
เอบียูโรบอตคอนเทสต์

**เอบียูโรบอตคอนเทสต์** (อังกฤษ: ABU Robot Contest หรือที่เรียกสั้นๆ ว่า ABU Robocon) เป็นการการแข่งขันหุ่นยนต์ของนักเรียน นักศึกษาในระดับอาชีวศึกษา และอุดมศึกษา ที่จัดขึ้นเป็นประจำทุกปี โดยจะมีประเทศที่เป็นสมาชิกของสหภาพสื่อสารมวลชนแปซิฟิค (ABU) หมุนเวียนจัดเปลี่ยนกันเป็นเจ้าภาพในทุกปี ซึ่งยังคงจัดการแข่งขันอยู่จนถึงปัจจุบัน

## ประวัติของ เอบียูโรบอตคอนเทสต์
การแข่งขันหุ่นยนต์เอบียูโรบอตคอนเทสต์ มีพื้นฐานมาจากการแข่งขันหุ่นยนต์ เอ็นเอชเค โรโบคอน (NHK Robocon) ของประเทศญี่ปุ่น ซึ่งในตอนแรกได้จัดให้มีการแข่งขันเฉพาะนักเรียน นักศึกษาในระดับอาชีวศึกษา และอุดมศึกษาในประเทศญี่ปุ่นเท่านั้น ต่อมาได้ขยายขอบเขตให้เป็นการแข่งขันในระดับนานาชาติ ทำให้สมาชิกของเอบียูเริ่มเล็งเห็นความสำคัญ และมีแนวคิดที่จะขยายขอบเขตของการแข่งขันให้เป็นที่รู้จักของคนทั่วไป จึงได้เริ่มจัดการแข่งขัน เอบียูโรบอตคอนเทสต์ ครั้งแรกขึ้นในปี พ.ศ. 2545 โดยให้ประเทศญี่ปุ่นเป็นเจ้าภาพ และมีการกำหนดว่า สมาชิกของเอบียูจะหมุนเวียนผลัดเปลี่ยนกันเป็นเจ้าภาพทุกๆ ปี

## รูปแบบพื้นฐานของการแข่งขัน
รูปแบบพื้นฐานของการแข่งขันนั้น ในแต่ละทีมจะมีหุ่นยนต์อยู่ 2 ประเภท คือ หุ่นยนต์บังคับด้วยมือ และ หุ่นยนต์อัตโนมัติ โดยในแต่ละทีมนั้นจะต้องทำให้หุ่นยนต์ทั้ง 2 ประเภท ทำภารกิจให้สำเร็จก่อนหุ่นยนต์ของคู่ต่อสู้ หรือทำคะแนนให้ได้มากที่สุด ภายในเวลา 3 นาที ซึ่งรูปแบบกติกา ภารกิจ และการทำคะแนนจะมีการเปลี่ยนแปลงไปในทุกๆปี

## รายชื่อเจ้าภาพ ชื่อของการแข่งขัน และผู้ชนะ

;หมายเหตุ

## การแข่งขันในประเทศไทย

การแข่งขันในประเทศไทย เริ่มขึ้นในปี พ.ศ. 2544 โดยบริษัท อสมท. จำกัด (มหาชน)เป็นผู้ดำเนินการจัดการแข่งขัน และใช้ชื่อการแข่งขันว่า "การแข่งขันหุ่นยนต์เอบียูชิงชนะเลิศแห่งประเทศไทย (ABU Robot Contest Thailand Championship)" ซึ่งก็ยังคงใช้กติกาการแข่งขันแบบเดียวกันกับ เอบียูโรบอตคอนเทสต์ ทุกประการ จนถึงปัจจุบัน โดยจะมีการจัดการแข่งขันเพื่อคัดเลือกตัวแทนประเทศไทยในรอบสุดท้าย ณ อิมแพ็คอารีนา เมืองทองธานี ในช่วงเดือนมิถุนายนของทุกปี ยกเว้นในปี พ.ศ. 2544 และ พ.ศ. 2546 ที่ได้ไปจัดแข่งขัน ณ MCC Hall เดอะมอลล์ บางกะปิ และอินดอร์สเตเดียมหัวหมาก ตามลำดับ ส่วนในปี พ.ศ. 2545 ไม่มีการจัดการแข่งขัน

## ดูเพิ่ม
* หุ่นยนต์
* อาซิโม
* คิวริโอ
* วิทยาการหุ่นยนต์
* หุ่นยนต์ฮิวแมนนอยด์
* กฎ 3 ข้อของหุ่นยนต์
* โรโบคัพ
* การแข่งขันออกแบบหุ่นยนต์ระหว่างประเทศ
* ทฤษฎีระบบควบคุม
* เมคคาทรอนิกส์
## อ้างอิง
* เว็บบอร์ดข่าวสารหุ่นยนต์ มหาวิทยาลัยเกษตรศาสตร์

หมวดหมู่:การแข่งขันหุ่นยนต์
เทคโนโลยีสารสนเทศและการสื่อสาร

200px|thumb|เทคโนโลยีสารสนเทศและการสื่อสาร เกี่ยวข้องกับเครือข่ายคอมพิวเตอร์อย่างหลีกเลี่ยงไม่ได้
**เทคโนโลยีสารสนเทศและการสื่อสาร** (; ไอซีที) เป็นศัพท์ที่มักใช้ในความหมายคล้ายกับเทคโนโลยีสารสนเทศ (ไอที) แต่ขยายขอบเขตเพิ่มขึ้นโดยเน้นเรื่องบทบาทของการสื่อสารแบบรวมศูนย์ (ยูซี) กับบูรณาการของสิ่งต่อไปนี้ได้แก่ โทรคมนาคม (ทั้งสายโทรศัพท์และสัญญาณไร้สาย) คอมพิวเตอร์ตลอดจนถึงซอฟต์แวร์วิสาหกิจ มิดเดิลแวร์ หน่วยเก็บข้อมูล และระบบโสตทัศน์ต่าง ๆ ซึ่งทั้งหมดช่วยให้ผู้ใช้สามารถเข้าถึง เก็บบันทึก ส่งผ่าน และจัดดำเนินการสารสนเทศได้

นักวิจัยทางวิชาการเริ่มใช้ศัพท์ *ไอซีที* ตั้งแต่คริสต์ทศวรรษ 1980 เป็นต้นมา แต่มันเป็นที่นิยมหลังจากเดนนิส สตีเฟนสันใช้ศัพท์นี้ในรายงานเพื่อแถลงต่อรัฐบาลสหราชอาณาจักร เมื่อ ค.ศ. 1997 และปรากฏในหลักสูตรแห่งชาติฉบับปรับปรุงของอังกฤษ เวลส์ และไอร์แลนด์เหนือเมื่อ ค.ศ. 2000

นอกจากนี้ศัพท์ *ไอซีที* ในปัจจุบันนี้ก็ยังหมายถึงการลู่เข้าของเครือข่ายโทรศัพท์และระบบโสตทัศน์ เข้าสู่เครือข่ายคอมพิวเตอร์ผ่านทางเคเบิลสายเดียวหรือระบบเชื่อมต่อหนึ่งเดียว มีสิ่งจูงใจทางเศรษฐกิจขนาดใหญ่ เพื่อที่จะผสานระบบโสตทัศน์ การจัดการสิ่งปลูกสร้าง และเครือข่ายโทรศัพท์ เข้าสู่ระบบเครือข่ายคอมพิวเตอร์โดยใช้ระบบเคเบิล การจัดการและการกระจายสัญญาณ แบบรวมศูนย์เพียงหนึ่งเดียว ซึ่งประหยัดค่าใช้จ่ายอย่างยิ่งเนื่องจากเครือข่ายโทรศัพท์จะถูกขจัดออกไป และมืความหมายอีกแบบคือ คอมพิวเตอร์BY (PALM)

## อ้างอิง

## หนังสืออ่านเพิ่มเติม
* Carnoy, Martin. "ICT in Education: Possibilities and Challenges." Universitat Oberta de Catalunya, 2005.
* "Good Practice in Information and Communication Technology for Education ." Asian Development Bank, 2009.
* Grossman, G. and E. Helpman (2005), "Outsourcing in a global economy", Review of Economic Studies 72: 135-159.
* Oliver, Ron. "The Role of ICT in Higher Education for the 21st Century: ICT as a Change Agent for Education ." University, Perth, Western Australia, 2002.
* Walter Ong, Orality and Literacy: The Technologizing of the Word (London, UK: Routledge, 1988), in particular Chapter 4
* 

## ดูเพิ่ม
* ยุคสารสนเทศ หรือยุคข้อมูลข่าวสาร